stanford-oval/wikipedia huggingface dataset:
אוניברסיטת סטוקהולם
היסטוריה

היוזמה להקמת אוניברסיטה בסטוקהולם נלקחה על ידי מועצת העיר סטוקהולם. התהליך הושלם בדצמבר 1865 כשהוחלט להקים קרן ועדה להקמת "מוסד להשכלה גבוהה בעיר הבירה". 9 חברי הוועדה היו אזרחים בולטים ומכובדים, אשר סייעו בהתפתחות המדע והחברה.
הצעד החשוב הבא התרחש באוקטובר 1869, כשאגודת מכללת האוניברסיטה של סטוקהולם הוקמה. כמה מחברי הוועדה הפכו לחברי האגודה, מתוכם פרופסור פר הנריק מאלסטן (Pehr Henrik Malmsten). משימתה של האגודה הייתה להקים אוניברסיטה בעיר סטוקהולם, אשר "לא תתמוסס עד להקמת המכללה ועתידה יובטח". תזכיר המכללה אומץ במאי 1877, וכבר בסמסטר הסתיו של השנה הבאה החלה פעילותה.
בשנת 1878 החלה מכללת האוניברסיטה Stockholms högskola בפעילותה, עם סדרת הרצאות פתוחות לקהל בנושא מדעי הטבע. ציון דרך משמעותי בתולדות האוניברסיטה הוא מינויה של סופיה קובלבסקיה במחלקה למתמטיקה ב-1889, מה שהפך אותה לפרופסורית השלישית באירופה. ב-1904 הפכה המכללה למוסד רשמי להענקת תארים.
תחילה, היה מתחם האוניברסיטה ממוקם במרכז סטוקהולם באובזרווטוריילונדן, אך עם עלייה מתמדת במספר הנרשמים, נדרש להעתיק את קמפוס האוניברסיטה למקום גדול יותר.
מאז 1970, מתקיימות רוב פעילויותיה של האוניברסיטה במתחם הקמפוס העיקרי בצפון מרכז העיר, שהיה בשימוש האקדמיה המלכותית לחקלאות ויעור. בשנת 1988 נבנה בקמפוס בניין אאולה מגנה.
המקום נבחר לארח בשנת 2019 את הויקימניה, הכנס השנתי הבינלאומי של קרן ויקימדיה.
בוגרים בולטים

סוונטה ארהניוס - כימאי שוודי, חתן פרס נובל לכימיה לשנת 1903.
הנס פון אוילר-שלפין - ביוכימאי שוודי, חתן פרס נובל לכימיה לשנת 1929.
ג'ורג' דה הוושי - חתן פרס נובל לכימיה לשנת 1943.
גונאר מירדאל - חתן פרס נובל לכלכלה לשנת 1974.
תומאס טראנסטרמר - סופר ומשורר, חתן פרס נובל לספרות לשנת 2011.
אינגמר ברגמן - במאי ושחקן.
קארל בילדט - פוליטיקאי ודיפלומט, ראש ממשלת שוודיה לשעבר.
הנס בליקס - שר החוץ השוודי וראש הסוכנות הבינלאומית לאנרגיה אטומית לשעבר.
דאג המרשלד - דיפלומט שוודי.
מדלן, נסיכת שוודיה
אולוף פלמה - ראש ממשלת שוודיה לשעבר.
אנדראס פפנדראו - כלכלן, מדינאי ופוליטיקאי יווני.
יורגוס פפנדראו - ראש ממשלת יוון לשעבר.
פרדריק ריינפלט - פוליטיקאי וכלכלן שוודי, ראש ממשלת שוודיה לשעבר.
פיטר לינדגרן - מוזיקאי שוודי.
כריסטר פוגלסנג - פיזיקאי ואסטרונאוט שוודי.
הספרייה

ספריית אוניברסיטת סטוקהולם היא אחת הספריות הגדולות למחקר ואחד ממוסדות התרבות הפופולריים ביותר בסטוקהולם, עם כ-1.5 מיליון מבקרים בשנה. הספרייה מהווה גם כן מקום מפגש בקמפוס ומרכז לזרימת מידע באוניברסיטה.
הערות שוליים

↑  Top 100 Universities in the World: Best Colleges, www.ulinks.com
↑  Stockholms högskolas matrikel, Elise Adelsköld, 1969, עמ' 52. (בנורווגית)
| --- | --- |
בקרת זהויות :  NLI: 987007268558405171  BIBSYS: 90323947  BNE: XX128686  BnF: cb11880971b (data)  CiNii: DA01771287  GND: 1010717-4  ISNI: 0000 0004 1936 9377  KulturNav: 1369df1b-a45a-4ec0-9da0-39ed20cedf3c  LCCN: n78087627  LNB: 000040498  NKC: kn20010711424  NLA: 35727649  RERO: 02-A000193724  SUDOC: 026591790  ULAN: 500283801  VcBA: 494/15014  VIAF: 155867219   WorldCat (עם VIAF): 155867219
אורורין

| אורורין |
| --- | --- |

תקופה
מיוקן, 6 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
על־משפחה:: הומינואידים
משפחה:: הומינידיים
תת־משפחה:: הומיננאים
שבט:: הומיניניים
סוג:: אורורין
מין:: אורורין טוגננסיס
שם מדעי
 Orrorin tugenensis ‏Senut, 2001

אורורין (שם מדעי: Orrorin; "אורורין" בשפת שבט הטוגן מקניה: "אדם מקורי", "טוגננסיס" מאזור טוגן שבקניה) הוא סוג נכחד של הומינין או קוף-אדם, שמספר שברי עצמות מאובנות שלו התגלו בקניה בשנת 2000, והם מתוארכים לגיל של כ-6 מיליוני שנה לפני זמננו, סוף עידן המיוקן. הסוג מכיל מין אחד - אורורין טוגננסיס (Orrorin tugenensis).
המאובנים שנמצאו הם חלקיים ביותר, אך אחד מהם הוא חלק מעצם ירך במבנה האופייני להומינינים הולכי-על-שתיים כמו האוסטרלופיתקוס והאדם, ושונה מן המבנה האופייני לקופי-אדם. שיני טוגננסיס מצטיינים בצירוף של מידות קטנות וזגוגית עבה, שאף הוא אופייני לסוג האדם ולא לקופי-אדם. מסיבות אלו מגלי אורורין העלו את ההשערה שהוא האב הקדמון של ענף האדם, ואולם בשל מיעוט מאובנים מאותה תקופה עדיין לא ניתן לקבוע זאת בוודאות.
גילוי ותיארוך

מאובני אורורין בשנת 2000 על ידי שני פלאואנתרופולוגים צרפתיים, בריז'יט סנו (Brigitte Senut) ומרטין פיקפורד (Martin Pickford) מן המוזיאון הלאומי לתולדות הטבע בפריז. הם התגלו באזור גבעות טוגן (Tugen hills) בקניה, בתצורת לוקיינו (Lukeino Formation) העשירה במאובני בעלי-חיים מן המיוקן והפליוקן. המאובנים כוללים מספר שברי עצמות זרוע ורגליים, שני שברי לסת תחתונה ומספר שיניים מלפחות חמישה פרטי טוגננסיס שונים. ייתכן כי שן חותכת תחתונה שהתגלתה באותו מקום לפני כן, בשנת 1974, שייכת גם היא לאותו מין. אחת הלסתות, שקיבלה את המספר הקטלוגי BAR 1000’00, נקבעה כממצא המגדיר (type specimen) של המין. שכבות אבן טוף געשית באזור מאפשרות תיארוך רדיומטרי של המאובנים: 5.9 עד 6.2 מיליון שנה לפני זמננו.
הערות שוליים

↑  Senut, B. et al. (2002) "First hominid from the Miocene (Lukeino Formation, Kenya)"
Comptes Rendus de l’Académie des Sciences - Series IIA - Earth and Planetary Science. Vol. 332 (2), pp. 137-144; doi: 10.1016/S1251-8050(01)01529-4
לוח זמנים של שושלת האדם על פי מיני הומינידים מאובנים (פסים כהים). המינים מסודרים אנכית על פי דמיון כללי ביניהם, אך קשה לקבוע במדויק איזה מין התפצל מאיזה מין אחר. מינים שמהם נמצאו מאובנים רבים יותר מסומנים בפסים יותר רחבים אנכית. העץ הפילוגנטי (ירוק) משחזר את יחסי הקרבה ותאריכי הפיצול על פי רצפי הגנום של אדם מודרני, שימפנזה מצוי, שימפנזה ננסי, גורילה ואדם ניאנדרטלי (מיצוי דנ"א מעצמות מאובנות).
אויקיגיוש

אויקיגיוש (בהונגרית: Újkígyós) היא עיר בנפת בקשצ'בה שבמחוז בקש בדרום מזרח הונגריה. עד לשואה הייתה בו קהילה יהודית.
כמו יישובים רבים באירופה גם באויקיגיוש מספר התושבים נמצא בירידה. כך, בשנת 1990 חיו בכפר 5,716 תושבים ובשנת 2021 רק 4,844 תושבים.
האזור מיושב מסביבות המאה ה-7 והעיר הוזכרה לראשונה בשנת 1398. ברבות השנים העיר נהרסה מספר פעמים והוקמה מחדש בשנת 1814 וקיבלה הכרה כעיר רשמית משנת 2009.
יהודי אויקיגיוש

יהודים חיו באויקיגיוש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 37 | 3,500 |
| 1910 | 32 |  |
| 1920 | 11 |  |
| 1930 | 15 |  |
| 1941 | 6 | 6,194 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי אויקיגיוש שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת בקשצ'בה |
| --- | --- | --- |
| יישובים | בקשצ'בה • צ'בסבדי • צ'ורוואש • דובוז • גרנדאש • קטשופרון • סבדקיגיוש • טלקגרנדאש • אויקיגיוש |  |
| --- | --- |
בקרת זהויות :  NLI: 987007530925905171  LCCN: n93028480  VIAF: 144396057   WorldCat (עם VIAF): 144396057
אורבנוס מלאנגר

| --- | --- |

פסל של אורבנוס
 לידה:  327
 פטירה:  23 בינואר (תאריך משוער) 390
 קדוש עבור:  הכנסייה הקתולית
 חג:  23 בינואר וה-4 באפריל
 פטרון של:  הכורמים, הייננים, ועובדים אחרים בתעשיית היין; גננים; לאנגר; דיז'ון; נגד קרה וסערות; מסייע לסובלים מאלכוהוליזם, שידפון
אורבנוס מלאנגר (327 - כנראה ב-23 בינואר 390) היה בישוף צרפתי, הנחשב לקדוש נוצרי. אורבנוס כיהן בין שנת 374 לשנת מותו כבישוף השישי של לאנגר ושל אוטון. אחותו היא הקדושה לודגריה.
פסל עץ של אורבן הקדוש מלנגר, המאה ה -18
על פי האגדה הקשורה בהגיוגרפיה שלו, אורבנוס נמלט מרודפיו לתוך כרם, שם החביאו אותו הכורמים; ולאחר מכן התנצרו האחרונים. אורבנוס נחשב לפיכך כקדוש המגן של הכורמים, הייננים, ושל עובדים אחרים בתעשיית היין; כמו גם הקדוש המגן נגד אלכוהוליזם ושידפון. בנוסף, הוא הקדוש המגן של הערים לאנגר ודיז'ון. גם באיקונוגרפיה הנוצרית הוא מתואר עם אשכול ענבים בידו. לעיתים מיוחס סיפורו (והפטרונות בנושאי יין) בטעות לאפיפיור אורבנוס הראשון, שגם הוא נחשב לקדוש.
יום חגו ב-4 באפריל קשור בצורה הדוקה לאמונות בנושאי מזג האוויר ולמסורות חקלאיות עתיקות. קיימת אמרה בגרמנית לפיה:
Pankraz und Urban ohne Regen / bringen großen Erntesegen
ימי פנקרטיוס ואורבנוס ללא גשם ויבשים/מביאים עימם ברכת בצירים גדולים ומשובחים
הערות שוליים

↑  "Saint Urban of Langres". CatholicSaints.Info (באנגלית אמריקאית). 2008-11-22. נבדק ב-2017-05-23.
↑  St. Urban of Langres, Some Saints
אוטופיה (ספר)

| --- | --- |

 מידע כללי
 מאת:  תומאס מור 
 איורים:  אמברוזיו הולביין 
 שפת המקור:  לטינית 
 סוגה:  מחשבה מדינית, ספרות 
 נושא:  אוטופיה 
 מקום התרחשות:  בריטניה הגדולה 
 
חיתוך עץ למהדורה הראשונה של הספר
אודות משטר המדינה המשובח באי החדש אוּטוֹפּיה (בלטינית: De Optimo Reipublicae Statu deque Nova Insula Utopia; מוכר בקיצור כ"אוּטוֹפּיה") הוא ספר אוטופי שנכתב על ידי המלומד והמדינאי הבריטי תומאס מור בשנת 1516. הספר הולך בעקבות "הפוליטאה" של אפלטון ו"עיר האלוהים" של אוגוסטינוס ומציע גרסה של המשטר הטוב והתקין של חברה המיוסדת על עקרונות של רציונליות ושוויון. בספר מנגיד מור בין החיים החברתיים הבעייתיים של המדינות הנוצריות באירופה של המאה ה-16 לבין הסדר החברתי המושלם וההגיוני של מדינת אוטופיה, שאינה נוצרית. רבים העירו שהמדינה הקומוניסטית האידיאלית של קרל מרקס דומה במידה רבה לאוטופיה של תומאס מור. היחס של מור עצמו כלפי השיטה הפוליטית שהוא מתאר שנוי במחלוקת.
מבנה הספר ועלילתו

לספר שני חלקים. המספר נשלח על ידי הנרי השמיני לפלנדריה בשליחות דיפלומטית ומתארח אצל ידידו תושב אנטוורפן פטרוס אגידיוס שמפגיש אותו עם ספן בשם רפאל היתלודיאוס. היתלודיאוס, שהכיר במסעותיו בעולם החדש עמים וחברות שונות ומגוונות, מנהל בחלק הראשון של הספר רב שיח עם המספר, אגידיוס ואחרים, בו הוא מנגיד את המידות הטובות שמצא בניכר לניהולה של החברה האירופית, המלאה עוולות הגורמות סבל רב לבני האדם. חלקו השני והעיקרי של הספר הוא רובו ככולו מונולוג של היתלודיאוס, בו הוא מספר על אי אחד אידיאלי בעולם החדש ששמו אוטופיה. מור עצמו ביאר את השם אוטופיה, וכתב שגזר אותו משורשים יווניים באופן שאפשר יהיה לפרשו בשני אופנים: Eutopia – "מקום טוב", או "Outopia" – "שום-מקום" ("מקום שאינו קיים"). במדינה שעל האי מתקיימת חברה בה נפתרו בעיותיה של החברה האירופית.
היסוד המארגן הבסיסי של החברה הוא הרציונליזם. באוטופיה כל הרכוש מוחזק במשותף. בנוסף, יש לה מעט חוקים, אין שם עורכי דין וכמעט שאין היא שולחת את אזרחיה להילחם, אך היא שוכרת שכירי חרב מאזרחי המדינות הקרובות.
מקור השם

"אוטופיה" היא מונח שנטבע על ידי תומאס מור בספר זה, ומתאר "חברה מושלמת". מקור המילה מיוונית והיא הלחם בסיסים של המילה "οὐ" שפירושה "אינו" ומהמילה "τόπος" שפירושה "מקום", כלומר משמעות המילה היא "לא מקום".
פרשנות ומחלוקת

סגנונו הספרותי של הספר מרבה במשחקי מילים וכפלי משמעות וכולל שילוב מתעתע בין הרקע ההיסטורי הממשי של חייו של תומאס מור לבין סיפורו הבדיוני של היתלודיאוס. הסגנון מקשה על ההבנה הבסיסית האם ניסה מור אכן לתאר "אוטופיה" שתפקידה לכונן תוכנית-אב למהפכה חברתית או שהסתכלותו היא סרקסטית וצינית וכל תפקידה להטיל ספק. האם הספר הוא "מדריך למלך הנבון", כמו הנסיך של מקיאוולי או שהוא סאטירה על החברה האנגלית, שנועדה להאיר את פגמיה ותחלואיה? במאה התשע עשרה היללו הוגים מרקסיסטיים את תומאס מור כאחד ממבשרי הסוציאליזם המוקדם, עם קריאתו לביטול הקניין הפרטי. במקביל זכה מור לביקורת מצד מבקרים ליברליים, כגון קרל פופר (החברה הפתוחה ואויביה), כאחד מאבות המחשבה הטוטליטרית.
תרגומים עבריים

תומאס מורוס, אוטופיה; תרגום, מבואות והערות מאת אפרים שמואלי, מרחביה, הקיבוץ הארצי השומר הצעיר, 1946. (מהדורה חדשה: תל אביב: ספרית פועלים, 1974.)
תומאס מור, אוטופיה; תרגום מלטינית: איילת אבן-עזרא; עריכה מדעית והקדמה: רז חן מוריס, תל אביב: רסלינג, תשס"ח 2008.
לקריאה נוספת

קרל קאוטסקי, פול לפראג ומ' הילקווית, מבשרי הסוציאליזם בזמן החדש: קמפנלה, מורוס, אואן, פורייה, מרחביה: ספריית פועלים, 1951.
דניאל רוזנברג, "תומאס מור בברלין: התקבלותה של "אוטופיה" בגרמניה המודרנית", מוזה – כתב עת לתלמידי מחקר במדעי הרוח, גיליון 1, 2017.
הערות שוליים

↑  Stephen Duncombe and Silas Harrebye, Political Imagination, The Palgrave Encyclopedia of the Possible, Palgrave Macmillan, Cham., 2022, עמ' 3
| --- | --- |
בקרת זהויות :  NLI: 987007389373905171  BnF: cb11938048d (data)  NKC: aun2014818744  VIAF: 192152138559910980023   WorldCat (עם VIAF): 192152138559910980023
אברהם שלמון

ערך זה עוסק בטייס קרב ישראלי. אם התכוונתם למחנך וסופר ילדים, ראו .
| --- | --- |
אין תמונה חופשית
 לידה:  2 בינואר 1942 (בן 82) ישראל ירושלים, ישראל
 מדינה:  ישראל 
 השתייכות:   צבא הגנה לישראל
 תפקידים בשירות
 טייס מיסטר, טייס מיראז' 3
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים
 תפקידים אזרחיים
 טייס בחברת אל על
 
אברהם ("אברמיק") שלמון (נולד ב-2 בינואר 1942) הוא טייס קרב לשעבר ואלוף הפלות בחיל האוויר הישראלי, הפיל במהלך שירותו 14.5 מטוסים.
ביוגרפיה

שלמון נולד ב-1942 בירושלים, הצעיר במשפחה בת שישה ילדים. מצאצאי הרב אברהם שלמה זלמן צורף.
התגייס לצה"ל והתנדב לקורס טיס אותו סיים בשנת 1961. לאחר הקורס הוצב בטייסת מיסטר.
זמן קצר לאחר מכן הועבר לטייסת מיראז' 3. השתתף במלחמת ששת הימים, במבצע מוקד הוביל מבנה של טייסת 119 לתקיפת שדה התעופה ברבת עמון והשתתף בתקיפת נמל התעופה הבינלאומי של קהיר, במהלך המלחמה הפיל שני מטוסי מיג 19. במלחמת ההתשה הפיל חמישה וחצי מטוסים (הפלה אחת משותפת עם יפתח ספקטור). לאחר מכן שימש כמפקד טייסת ראשוני בקורס טיס ושימש כמוביל הצוות האווירובטי של חיל האוויר. בשנת 1971 השתחרר משירות סדיר ונקלט כטייס בחברת אל על. כחודש לפני מלחמת יום הכיפורים הפיל מטוס מיג 21 סורי. במלחמה עצמה הפיל ארבעה מטוסים. כחצי שנה לאחר המלחמה הפיל מטוס מיג נוסף.
שלמון מתגורר בגני יהודה, נשוי לבילהה ולהם שתי בנות.
אחיו הבכור יעקב שלמון (סלומון) שירת גם הוא כטייס קרב ומפקד טייסת בחיל האוויר, וחייו ניצלו על ידי אסתר ארדיטי. לימים היה מנהל נמל התעופה בלוד.
רשימת הפלות

| מספר | תאריך הקרב | המטוס המפיל | המטוס שהופל | החימוש | פרטי ההפלה |
| --- | --- | --- | --- | --- | --- |
| 1 | 8 ביוני 1967 | מיראז' 3 | מצריםמיג 19 מצרי | תותחים | ביומה השלישי של מלחמת ששת הימים |
| 2 | 8 ביוני 1967 | מיראז' 3 | מצריםמיג 19 מצרי | תותחים | הפלה שנייה באותו הקרב |
| 3 | 8 בפברואר 1970 | מיראז' 3 | מצריםמיג 21 מצרי | תותחים | במהלך מלחמת ההתשה, מעל צלחייה |
| 4 | 26 בפברואר 1970 | מיראז' 3 | מצרים מיג 21 מצרי | תותחים | במהלך מבצע פריחה 11 |
| 5 | 2 באפריל 1970 | מיראז' 3 | סוריהמיג 21 סורי | תותחים |  (אורכב 08.01.2020 בארכיון Wayback Machine) |
| 6 | 16 במאי 1970 | מיראז' 3 | מצריםמיג 21 מצרי | סיידוויינדר |  |
| 7 | 30 ביולי 1970 | מיראז' 3 | ברית המועצותמיג 21 סובייטי | סיידוויינדר | במהלך מבצע רימון 20 |
| 7.5 | 30 ביולי 1970 | מיראז' 3 | ברית המועצותמיג 21 סובייטי | סיידוויינדר | במהלך מבצע רימון 20, חצי הפלה משותפת עם יפתח ספקטור. |
| 8.5 | 13 בספטמבר 1973 | מיראז' 3 | סוריהמיג 21 סורי | טיל | במהלך יום של קרבות אוויר, מעל חופי סוריה ולבנון. |
| 9.5 | 8 באוקטובר 1973 | מיראז' 3 | עיראקהאנטר עיראקי | שפריר 2 | ביומה השלישי של מלחמת יום הכיפורים |
| 10.5 | 8 באוקטובר 1973 | מיראז' 3 | עיראקהאנטר עיראקי | שפריר 2 | הפלה שנייה באותו הקרב |
| 11.5 | 11 באוקטובר 1973 | נשר | מצריםמיג 21 מצרי | תותחים |  |
| 12.5 | 24 באוקטובר 1973 | מיראז' 3 | מצריםמיג 21 מצרי | תותחים | יומה האחרון של מלחמת יום הכיפורים באזור ג'בל עובייד מדרום לאגם המר הגדול. (אורכב 15.07.2010 בארכיון Wayback Machine) |
| 13.5 | 19 באפריל 1974 | מיראז' 3 | סוריהמיג 21 סורי | תותחים | במהלך מלחמת ההתשה הסורית |
| 14.5 | 19 באפריל 1974 | מיראז' 3 | סוריהמיג 21 סורי | תותחים | הפלה שנייה באותו הקרב |
הערות שוליים

↑  אלכס דורון, מחיל־הספר של עבר־הירדן להנהלת נמל־התעופה בלוד, מעריב, 21 בספטמבר 1967.
אורתוטיקה

חלקי עזרים רפואיים שונים מתחום האורטותיקה
אורתוטיקה הוא תחום פארא-רפואי העוסק בהתאמת עזרים חיצוניים אורתופדיים לחלקי הגוף השונים, התומכים או מתקנים אותם. באורתוטיקה נדרש ידע מתחומי הנדסת חומרים, אנטומיה ופסיכולוגיה.
באורתוטיקה מטופלים בעיקר אנשים שעברו שבץ, פגיעה בחוט השדרה, או סובלים משיתוק מוחין.
Songs in the Key of Life

Songs in the Key of Life הוא אלבום האולפן ה-18 של הזמר והיוצר סטיבי וונדר, אשר יצא לאור ב-28 בספטמבר 1976 בהוצאת מוטאון.
האלבום יצא כאלבום כפול והפך לאלבום הראשון של זמר אמריקאי שנכנס הישר למקום הראשון בבילבורד 200.
האלבום מכיל את הלהיטים ‏"I Wish"(אנ'), (אנ')"Sir Duke"‏, ו-"Isn't She Lovely?" (אנ') שכתב לבתו, עיישה.
האלבום זכה בשלושה פרסי גראמי ודורג במקום הרביעי ברשימת "500 האלבומים הגדולים בכל הזמנים" שפרסם מגזין רולינג סטון ב־2020, לאחר שהיה מדורג במקום ה־57 ברשימה שהתפרסמה ב־2012.
רקע

ב-1976 סטיבי וונדר הפך לאחד הדמויות הפופולריות במוזיקת הפופ והרית'ם אנד בלוז, לא רק בארצות הברית אלא בעולם כולו. תוך זמן קצר, האלבומים ‏Talking Book(אנ'), ‏ Innervisions(אנ') ו-Fulfillingness' First Finale(אנ') הגיעו לחמשת הגדולים במצעדים, כאשר שני האחרונים זכו בפרס גראמי בקטגוריית אלבומי השנה ב-1974 ו-1975, ברציפות.
וונדר לא היה מרוצה מניהול המדיניות של ארצות הברית ועד סוף שנת 1975, שקל ברצינות להפסיק את עבודתו בתעשיית המוזיקה ולהגר לגאנה, שם חשב לעבוד עם ילדים מוגבלים. קונצרט פרידה שכבר תוכנן, היה הדרך הטובה ביותר לסיים את הקריירה שלו. הוא שינה את החלטתו כאשר חתם על חוזה חדש עם מוטאון באוגוסט 1975, למרות חיזורים של חברות התקליטים, אפיק ואריסטה. החוזה נחתם לשבע שנים בסכום של 37 מיליון דולר, הגבוה ביותר שנחתם עד לאותה תקופה והעניק לוונדר חופש יצירה מלא.
קבלה > ביצוע מסחרי

Songs in the Key of Life עלה על כל הציפיות המסחריות שנתלו בו. באופן מפתיע, האלבום נכנס הישר למקום הראשון בבילבורד 200 והפך את וונדר לאמן השני והאמריקאי הראשון שנכנס הישר למקום הראשון במצעד זה (אחרי Captain Fantastic and the Brown Dirt Cowboy ו-Rock of the Westies(אנ') – שני אלבומים של הזמר אלטון ג'ון שיצאו זה אחר זה ב-1975). הוא שהה 13 שבועות רצופים במקום הראשון, הכי הרבה במקום הראשון באותה שנה, 35 שבועות בעשירייה הראשונה ושמונים שבועות בסך הכל במצעד.
האלבום גם הגיע למקום הראשון במצעד הבילבורד ריתם אנד בלוז/מוזיקה שחורה, שם שהה עשרים שבועות לא רצופים.
Songs in the Key of Life הפך לאלבום השני הנמכר ביותר בארצות הברית לשנת 1977.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 15 |
|  ארצות הברית | בילבורד 200 | 1 |
|  ארצות הברית | בילבורד רית'ם אנד בלוז | 1 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 2 |
|  נורווגיה | VG-lista | 6 |
|  ניו זילנד | המצעד הניו זילנדי הרשמי | 5 |
|  שוודיה | סוורייטופליסטן | 9 |
Songs in the Key of Life היה הפרויקט המצליח ביותר של סטיבי וונדר במונחים של סינגלים:

"I Wish" הגיע למקום הראשון במצעד הבילבורד הוט 100 למשך שבוע ולמקום הראשון במצעד הבילבורד רית'ם אנד בלוז, שם שהה חמישה שבועות. בבריטניה הוא הגיע למקום החמישי.
השיר הפך לאחד השירים הכי נדגמים של וונדר. בשנת 1999, ויל סמית' השתמש בשיר כבסיס לשיר שלו, "Wild Wild West" ומספר מילים נכתבו מחדש.
"Sir Duke" הגיע למקום הראשון בבילבורד הוט 100 ובבילבורד רית'ם אנד בלוז, שם שהה במשך שלושה שבועות ושבוע, בהתאמה. בבריטניה הגיע השיר למקום השני.
"Isn't She Lovely" אשר לא שוחרר כסינגל (בגלל סירובו של וונדר), הפך לאחד השירים הכי פופולרים של וונדר וללהיט בצמרת המצעד הבריטי.
קבלה > ביקורת

האלבום קיבל ביקורות חיוביות ונחשב לסיור מודרך, באמצעות מגוון רחב של סגנונות מוזיקליים, לחייו ורגשותיו של האמן.
האלבום כלל שירים המדברים על זיכרונות ילדות, אהבה ראשונה ואהבה אבודה, אהבה בין כל האנשים, אמונה ועל צדק חברתי למען העניים והמדוכאים.
מוזיקאים רבים ציינו את איכותו והשפעתו של האלבום על עבודתם, ביניהם אלטון ג'ון, ג'ורג' מייקל, מרי ג'יי בלייג', מריה קארי, ויטני יוסטון וקניה וסט.
רשימת שירים

| דיסק 1:> מס' | דיסק 1:> שם | דיסק 1:> כותב(ים) | דיסק 1:> משך | דיסק 1:>  | דיסק 1:>  | דיסק 1:>  | דיסק 1:>  | דיסק 1:>  | דיסק 1:>  |
| --- | --- | --- | --- | --- | --- | --- | --- | --- | --- |
| 1. | Love's in Need of Love Today  | סטיבי וונדר, קלווין הרדוואי | 7:06 |  |  |  |  |  |  |
| 2. | Have a Talk with God  | סטיבי וונדר, גרי בירד | 2:42 |  |  |  |  |  |  |
| 3. | Village Ghetto Land  | סטיבי וונדר | 3:25 |  |  |  |  |  |  |
| 4. | Contusion  | סטיבי וונדר | 3:46 |  |  |  |  |  |  |
| 5. | Sir Duke  | סטיבי וונדר | 3:54 |  |  |  |  |  |  |
| 6. | I Wish  | סטיבי וונדר | 4:12 |  |  |  |  |  |  |
| 7. | Knocks Me Off My Feet  | סטיבי וונדר | 3:36 |  |  |  |  |  |  |
| 8. | Pastime Paradise  | סטיבי וונדר | 3:28 |  |  |  |  |  |  |
| 9. | Summer Soft  | סטיבי וונדר | 4:14 |  |  |  |  |  |  |
| 10. | Ordinary Pain  | סטיבי וונדר | 6:23 |  |  |  |  |  |  |
| דיסק 2:> מס' | דיסק 2:> שם | דיסק 2:> כותב(ים) | דיסק 2:> משך | דיסק 2:>  | דיסק 2:>  | דיסק 2:>  | דיסק 2:>  | דיסק 2:>  | דיסק 2:>  |
| --- | --- | --- | --- | --- | --- | --- | --- | --- | --- |
| 1. | Isn't She Lovely?  | סטיבי וונדר | 6:34 |  |  |  |  |  |  |
| 2. | Joy Inside My Tears  | סטיבי וונדר | 6:30 |  |  |  |  |  |  |
| 3. | Black Man  | סטיבי וונדר, גרי בירד | 8:30 |  |  |  |  |  |  |
| 4. | Ngiculela - Es Una Historia - I Am Singing  | סטיבי וונדר | 3:49 |  |  |  |  |  |  |
| 5. | If It's Magic  | סטיבי וונדר | 3:12 |  |  |  |  |  |  |
| 6. | As  | סטיבי וונדר | 7:08 |  |  |  |  |  |  |
| 7. | Another Star  | סטיבי וונדר | 8:28 |  |  |  |  |  |  |
| 8. | Saturn  | סטיבי וונדר, מייקל סמבלו | 4:54 |  |  |  |  |  |  |
| 9. | Ebony Eyes  | סטיבי וונדר | 4:09 |  |  |  |  |  |  |
| 10. | All Day Sucker  | סטיבי וונדר | 5:06 |  |  |  |  |  |  |
| 11. | Easy Goin' Evening (My Mama's Call)  | סטיבי וונדר | 3:57 |  |  |  |  |  |  |
פרסים

| רשימת פרסים ומועמדויות> שנה | רשימת פרסים ומועמדויות> פרס | רשימת פרסים ומועמדויות> קטגוריה | רשימת פרסים ומועמדויות> תוצאה |
| --- | --- | --- | --- |
|  1977 | גראמי | אלבום השנה — Songs in the Key of Life | זכייה    |
|  1977 | גראמי | ביצוע הריתם אנד בלוז הטוב ביותר - גבר — I Wish | זכייה    |
|  1977 | גראמי | ביצוע הפופ הטוב ביותר - גבר — Songs in the Key of Life | זכייה    |
|  1977 | גראמי | מפיק השנה* | זכייה    |
|  1977 | גראמי | הביצוע ההשראתי הטוב ביותר — Have A Talk With God | מועמדות    |
|  1977 | גראמי | הלחן האינסטרומנטלי הטוב ביותר — Contusion | מועמדות    |
|  1977 | גראמי | ביצוע הפופ האינסטרומנטלי הטוב ביותר — Contusion | מועמדות     |
בין השנים 1965 ל-1980, אמן שהיה גם מפיק עצמאי זכה בפרס גראמי נוסף, כמפיק בקטגוריות הקלטת השנה ובאלבום השנה.
מקור:
ביאורים

↑  האמן הראשון מאז ומעולם להכניס אלבום הישר למקום הראשון בבילבורד 200 הוא האנגלי אלטון ג'ון, עם אלבומו "Captain Fantastic and the Brown Dirt Cowboy".
↑  אלטון ג'ון היה האמן שכתב על וונדר ברשימת 100 האמנים הגדולים בכל הזמנים (בה הגיע וונדר למקום 15), שם כתב שהוא לוקח איתו את האלבום הזה לכל מקום אליו הוא נוסע ברחבי העולם, ושבשבילו זהו האלבום הטוב ביותר שנעשה אי פעם.
אוגוסטינים

סמל האוגוסטינים. חץ האהבה האלוהית המפלח את הלב הבוער והספר הם סמלים המשותפים לכל המסדרים האוגוסטינים
אוגוסטינים הוא כינוי לכמה מסדרים נוצרים קתולים של גברים ונשים על שם הקדוש הנוצרי אוגוסטינוס (שמת בשנת 430), הבישוף של העיר היפו (אנ') (כיום אנאבה (אנ') באלג'יריה), שהתחייבו לחיות על פי תקנון הנזורה המכונה "התקנון של אוגוסטינוס הקדוש".
תקנון הנזורה של אוגוסטינוס

תקנון נזורה (בלטינית Regula, באנגלית rule) קובע את החובות המוטלים על הנזיר, את אורח החיים במנזר ולעיתים את הכפיפות הארגונית. לדוגמה, תקנון הנזירות של בנדיקטוס מנורסיה הוא כנראה התקנון הראשון מבחינה כרונולוגית שעל פיו פעלו נזירים במערב אירופה.
האמת ההיסטורית היא שאוגוסטינוס לא חיבר תקנון לנזירים, אלא הוראות לכוהני דת ולנזירות כיצד לחיות חיי שיתוף. בתקופת ימי הביניים (לפני המאה ה-8) הופיע חיבור המתבסס על הוראות אלה, ועל דרשות שכביכול נשא אוגוסטינוס. חיבור זה כונה "התקנון האוגוסטיני" (regula Augustini). יתרונו היה בערפולו. הוא הצריך השלמה של התקנות, וכך יכלו היו ארגונים שונים לטעון כי הם דבקים בתקנון המקורי ובה בשעה לקיים אורח חיים ייחודי להם.
מסדרי האוגוסטינים אינם המסדרים היחידים הפועלים על פי תקנון הנזירות של אוגוסטינוס. המסדר הגדול ביותר המקיים תקנון זה הוא המסדר הדומיניקני – מסדר נזירים שהקים כהן הדת הספרדי דומינגו דה גוסמן, המכונה דומיניקוס הקדוש. בין השאר יצאו משורות מסדר זה האינקוויזיטורים הראשיים.